林海 (主持人)

林海，係中國男主持人，寧波裔上海人。佢喺華東師範大學旅遊學系畢業。1994年入咗原上海東方廣播電台做音樂節目主持人，之後調入中國中央電視台主持《正大綜藝》節目。佢依家係上海廣播電視台東方衛視中心主持人。

經歷
1997年3月，林海主持MTV亞洲頻道《MTV ENGLISH》節目，同時做埋英語翻譯。1998年為中國中央電視台《正大綜藝》節目外景片配音，2001年1月受邀做主持人至2010年。

喺2010年以嚟，林海開始喺東方衛視主持多檔以音樂做主題嘅節目，如《我心唱響》、《聲動亞洲》，之前仲同周瑾搭檔主持《我型我秀》。2013年起做《中國夢之聲》節目主持人，之後做《女神的新衣》主持人。

2018年9月8號，林海做咗周播海派脫口騷《林海秀》嘅主持人。同年底主持大型歌舞選騷節目中國夢之聲·下一站傳奇。

作品

主持作品

配音作品
《在愛的名義下》
《回首又見他》
《天堂的金幣》
《流星語》
《遊園驚夢》

電視劇
《極品大作戰》

嘉賓
《阿拉乓乓響》第八期

獎項

爭議
2013年7月21號播嘅《中國夢之聲第一季》，主持人林海宣布學員劉思涵被淘汰嗰陣，佢喺台上講「這個規則證明了這個世界有一點喧囂」，然後當場怒掟耳機。之後節目組工作人員透露，嗰晚節目係現場直播，令做主持人嘅林海好大壓力，所以佢怒掟耳機。呢個做法都引發SMG領導批評，所以林海缺席7月28號嘅節目錄製。

中國電視主持人
林氏